kardosdrur/scandi-wiki huggingface dataset:
Moskvas metro

Moskvas Metro, som dækker det meste af Moskva, er et af verdens mest benyttede metrosystemer. Den er kendt for udsmykningen på mange af dens stationer, som viser smukke eksempler på socialistisk realistisk kunst.

Rutenettet i metroen er i alt på 346,6 km, der er 12 linjer og 206 stationer. Moskvas Metro er et statsejet selskab.

Hver linje kan identificeres ved et alfanumerisk index (som regel bare et nummer), et navn og en farve.



Linjerne i Moskvas Metro

Historie 

De første planer for et metro-system i Moskva dateres tilbage til Det Russiske Kejserrige, men blev udskudt af Første Verdenskrig, Oktoberrevolutionen og den russiske borgerkrig. I 1923 havde Moskvas byråd etableret et designkontor der under Moskvas Jernbaner skulle udvikle planer for undergrundsbanen. I 1928 havde lå et projekt for første linje fra Sokolniki til centrum klar. Samtidig blev det tyske firma Siemens Bauunion anmodet om at fremlægge et projekt, de havde udarbejdet for samme rute. I juni 1931 blev beslutningen om at påbegynde opførelsen af Moskvas Metro truffet af Central Kommiteen for Sovjetunionens kommunistiske parti. I januar 1932 blev planen for de første linjer godkendt, og den 21. marts 1933 godkendte den sovjetiske regering en plan, der indeholdt 10 linjer med en samlet længde på 80 km.

De første linjer blev anlagt i overensstemmelse med generalplanen for udvikling af Moskva udarbejdet af Lazar Kaganovitj. Moskvas Metro bygningsingeniører konsulterede deres kolleger fra London Underground, verdens ældste metro system. Dels på grund af disse forbindelser kom Gants Hill Station i London, der blev afsluttet langt senere, til at minde om en Moskvas metros stationer.

Sovjetiske arbejdere udførte anlægs- og udsmykningsarbejderne, mens de tekniske detaljer, ruter og byggeplaner blev håndteret af specialister rekrutteret fra London Underground. De britiske specialister anbefalede udgravning i tunnelgange i stedet for åbne udgravninger, brug af rulletrapper i stedet for elevatorer, og de skitserede rutenettet og udformningen af det rullende materiel. Adskillige af de britiske ingeniører blev anholdt for spionage af NKVD, fordi de havde indsamlet et indgående kendskab til byens infrastruktur.

Referencer

Eksterne henvisninger 

 Officiel webside 
 Metro.ru  — information, historie, kort og kunst
 MetroWalks Moscow  – foto af samtlige metrostationer
 Metro.Molot.ru  — linjer, stationer, planer og artikler
 Moë Metro ("My Metro") — stationer, vogne og links
 Metronews  — nyheder om Moskvas undergrundsbane
 UrbanRail.Net 
 Moscow Metro Photos  — billeder af kunsten i Moskvas metro vist ved hjælp af over 450 foto og 27 panoramaer

 
Etableret i 1935
Jernbanestrækninger opført i Sovjettiden
Ringe (redskabsgymnastik)

Ringe er en øvelse i herrernes redskabsgymnastik. Gymnasten skal udføre en række øvelser – heriblandt mindst to håndstande.

Ringene hænger 2,55 meter over gulvet.

Redskabsgymnastik
Gymnastikredskaber
CN Tower

CN Tower er et observations- og TV/radio-tårn beliggende i Toronto, og var indtil 2007 verdens højeste fritstående bygning. Denne titel tilfalder nu Burj Khalifa. 

Tårnet blev konstrueret fra 1973-1976, og er 553,33 meter højt.

Eksterne henvisninger 

 Officiel hjemmeside

Tårne i Canada
Toronto
Container (film)

Container er en svensk film af Lukas Moodysson fra 2006. Den blev vist første gang på en filmfestival i Berlin.

Filmen er i sort-hvid, og den blev af Moodysson beskrevet som "en stumfilm med lyd", hvilket er en passende beskrivelse, idet det eneste lydspor er en talt monolog, der nogenlunde relaterer sig til det visuelle.

Filmen blev optaget i Cluj, Rumænien, Tjernobyl, Ukraine og Trollhättan, Sverige.

Eksterne henvisninger 
 

Svenske film fra 2006
Film i sort-hvid
Puppy Linux

Puppy Linux er en Linux-distribution, der kun kræver lidt RAM og CPU-kraft, og som har fokus på at være nem at bruge.
 
Puppy Linux kan installeres på et USB-nøgle eller en harddisk, eller det kan køres direkte fra en CD eller DVD. Hvis maskinen har mindst 256 MB RAM ledig, vil styresystemet og dets applikationer blive kørt via computerens RAM. Dette betyder, at boot-CD'en kan fjernes, når systemet er indlæst. Puppy Linux kan køre under et stort udvalg af grafiske skrivebordsmiljøer, fra KDE og GNOME til Icevm.

Puppy Linux stammer fra Australien og kom først til som et eksperiment af Barry Kauler.
 
Puppu Linux er open source og udgivet under GNU General Public License. Puppy Linux er derfor gratis at hente, ændre og dele med andre.

Ekstern henvisning 

 Puppy Linux hjemmeside (engelsk)

Linuxdistributioner
Vandreforeningen Fodslaw

Vandreforeningen Fodslaw startede i 29 November 1970 med det formål at udbrede kendskabet til og fremme interessen for det danske land og dets natur, gennem tilrettelæggelse af vandreture, samt arrangere rejser til vandringer i indland og udland.

Foreningen har pr. 2006 ca. 3.600 medlemmer, som hovedsagelig kommer fra 45 lokalforeninger. Nogle medlemmer kommer fra det øvrige Norden og fra Sydslesvig i Tyskland.

Fodslaws største arrangement er den årlige Hærvejsvandring, en 300 km lang tur fra Slesvig by ved Slien til Viborg ad den gamle hærvej.  

Den første vandring fandt sted i 1973 med 162 deltagere. Sidste vandring i 2006 var nummer 34 i rækken, med deltagelse af ca. 500 personer fra ind- og udland

Vandringen strækker sig over syv dage med længste dagsetape på  ca. 49 km.

Udover denne vandring arrangerer lokalforeningerne marcher over hele landet året rundt.

Ekstern henvisning
Fodslaws hjemmeside

Foreninger fra Danmark
USS Hornet (CV-8)

USS Hornet var et amerikansk hangarskib af Yorktown-klassen under 2. verdenskrig. Skibet indgik i tjeneste i den amerikanske flåde fra den 20. oktober 1941. Fra starten gjorde hun tjeneste i Atlanterhavet med base i Norfolk. 

Senere blev hun overført til Stillehavet, da hun skulle være platform for de 16 B-25-bombere, der skulle gennemføre Doolittle-raidet. Senere var hun bl.a. med under slaget om Midway og slaget om Guadalcanal. 

Skibet blev sænket den 27. august 1942 efter et japansk angreb under Slaget ved Santa Cruz-øerne. 

I 1943 modtog Stillehavsflåden et nyt hangarskib med navnet Hornet (CV-12) af Essex-klassen.

Eksterne henvisninger 

Hangarskibe fra 2. verdenskrig fra USA
Hangarskibe fra USA
Applus+

Applus Services, S.A. eller Applus+ er en spansk multinational inspektions-, afprøvnings- og certificeringsvirksomhed. I 2015 havde de 18.700 medarbejdere i 70 lande. Virksomheden blev etableret i 1996 i Barcelona. Virksomheden er inddelt i fire divisioner: Applus+ Automotive (bilinspektion); Applus+ IDIADA (bilindustri), Applus+ Laboratories (laboratorie), Applus+ Energy & Industry (energi og industri).

Danmark 
Det spanske selskab Applus+, der siden 1983 har udført bilsyn, består i Danmark af virksomheden Applus Danmark A/S der markedsføres som Applus Bilsyn og er landets største bilsynsvirksomhed. 

Applus Bilsyn blev etableret i Danmark primo 2005, da Applus+ i forbindelse med privatisering opkøbte statens aktier i det daværende Statens Bilinspektion.

Applus Bilsyn beskæftigede i 2019 246 medarbejdere og havde 145 synshaller fordelt over hele landet der omsatte for 214 mio. kr. Applus Bilsyn foretager over 500.000 syn og omsyn om året. Ud over bilsyn foretager Applus Bilsyn test af brugte biler samt salg af nummerplader.

Kilder

Eksterne henvisninger 
Applus Bilsyns hjemmeside
Applus hjemmeside (international)

Virksomheder fra Spanien
Bilsynsvirksomheder i Danmark
Etableret i 1983
Luís de Camões

Luis Vaz de Camões (født 1524, død 10. juni 1580), som også kaldes "Prinsen blandt poeterne", var en portugisisk digter, som skrev det episke digt Os Lusíadas, Portugiserne, der regnes for Portugals nationalepos. Portugiserne er et digt i 10 sange, skrevet i Homerisk stil, der handler om Vasco da Gamas rejse og Portugals historie.

Biografi 
Camões blev så vidt vides født i Lissabon. Hans forældre var af adelig herkomst. Faderen, Simão Vaz de Camões, var ridder og i slægt med kong Afonso III (1210-1279). Moderen, Ana de Sá e Macedo var fjern slægtning til Vasco da Gama.

Han sammenlignes ofte med de store digtere Homer, Vergil, Dante og Shakespeare. Camões skrev også lyrik, drama og filosofiske essays. Han var omkring 1548 en del af hoffet og en meget lærd ung mand (han kunne skrive på latin og castiliansk) og havde læst Homer, Platon og Virgilius på deres modersmål. Sit hidsige temperament, skarpe replikker til sine rivaler (mange gange med duellering både i vers og med sværd) og ikke mindst sin uforsigtighed vedrørende relationer til dronningen D. Catarina og tilnærmelser til prinsessen, skabte ham meget fjendskab, og han blev nægtet adgang til hoffet.

I 1549 blev byen Mazagan (nu Al-Jadida] i Marokko, som Portugal erobrede i 1502, fra maurere og Camões meldte sig som soldat i kolonien Ceuta. Under kampen blev Camões såret og blind på sit højre øje.

Efter sin hjemkomst til Lissabon blev han involveret i duel med en funktionær fra kongens hestestutteri. Han endte i fængsel og blev senere deporteret til de portugisiske kolonier i Indien og senere til kolonien Macau i Kina. Hans temperament gjorde, at han røg i fængsel i flere omgange. Under hans ophold i det fjerne, der varede 17 år, begyndte han på sit store værk "Os Lusíadas". I april 1570 steg han i land ved Cascais vest for Lissabon, som en fattig og nedtrykt mand. 

Digtet var nu færdigt men skulle gennemgås af inkvisitionen. Censor og hans gode ven munken Bartolomeu Ferreira, gav ham den nødvendige Imprimatur (på latin "kan trykkes". Værket blev udgivet i 1572.

Digtet blev af ham læst op for den unge konge Dom Sebastião I, som meget fornøjet takkede Camões for indsatsen og belønnede ham med en treårig pension på 15.000 reais (datidens møntenhed), svarende til 40 reais om dagen – en tømrers dagløn var, den gang, 165 reais. Camões levede sine sidste år som en fattig mand og ernærede sig ved salg af poesi. 

Efter den unge portugisiske kong D. Sebastiãos død under krigen i Alcácer-Quibir (Ksar-el-Kebir i Marokko) nærmede den portugisiske krones finanser sig afgrunden. Dette og manglen på en tronarving gjorde, at Portugal for første gang var på vej til at miste sin selvstændighed. Luís Vaz de Camões sidste sætning på sit dødsleje var: "Omsider kommer mit liv til en ende og alle er vidner til, at jeg altid har elsket mit fædreland så meget, at jeg ikke alene dør i dets skød, men det dør også samtidigt med mig".

Henvisninger

Eksterne henvisninger 

 

Digtere fra Portugal
Duplo

Duplo er et legetøj for børn fra 0-5 år fremstillet af LEGO. 

Duplo kommer i forskellige farver og former, som gør at barnet kan udvikle sin fantasi og byggekunst. 

Duplo adskiller sig fra almindelige legoklodser ved at alle mål er det dobbelte af de normale klodser.

Klodserne der tilbydes er alle af en størrelse så barnet ikke kan sluge eller blive kvalt af den enkelte klods.
Alle kanter og hjørner er afrundede så de ikke udgør en risiko for barnet.

Klodsernes størrelse gør det nemmere for børn i målgruppen at bygge med dem, da de ikke kræver den samme finmotorik.

Et undertema af Duplo, som er rettet mod de allermindste børn kaldes Lego Baby.

Eksterne henvisninger 

LEGO-temaer
Cunninghamhal

Et Cunninghamhal eller blot en Cunningham er et såkaldt "nedhal", som på et sejlskib med bermudasejl benyttes til at ændre sejlets form. Halet er navngivet efter sin opfinder, Briggs Swift Cunningham II, som var vindende skipper i America's Cup foruden at være bl.a. skibskonstruktør og et fremtrædende navn i motorsport. 

En Cunningham adskiller sig fra andre nedhal ved den måde, hvorpå det fastgøres til sejlet. Den består normalt af en line, fastgjort til mastefoden (eller til bommen under sejlet) og ført gennem et øje (kaldet Cunninghamhullet) nederst på storsejlet og tæt på dettes forlig. Forligets stramning bestemmes derfor dels af, hvor hårdt man spænder storfaldet og dels af, hvor meget Cunninghammen er strammet. Et Cunninghamhal benyttes til finjustering, og dets fordel er, at det er ganske let at foretage denne justering af forliget under sejlads.

Cunninghamlets stramning bestemmer placeringen af dybden i sejlet, og det sættes hårdere i stærk vind. Meget cunningham åbner toppen og flader sejlet ved at twiste det i agterliget, lidt cunningham lukker toppen og giver mere højde.

Eksterne henvisninger 
Museumshjemmeside for Briggs Cunningham 

Skibsterminologi
Tours

Tours er hovedstad i det franske departement Indre-et-Loire. Byen ligger hvor floderne Cher og Loire mødes.

Cykelklassikeren Paris-Tours køres hvert år i oktober og er sæsonens sidste i Pro-Touren.

Eksterne henvisninger 

Byer i Frankrig med over 100.000 indbyggere
Byer i Indre-et-Loire
Tour de France-byer
Cand.theol.

Cand.theol. (candidatus/candidata theologiæ) er en person, der har afsluttet den teologiske kandidateksamen fra et universitet. Benævnes ofte fejlagtigt præst i daglig tale, men helt korrekt er personen ikke præst i folkekirken, før vedkommende er blevet ordineret efter et halvt års videreuddannelse ved pastoralseminariet og udnævnelse af kirkeministeren til en stilling som præst i den danske folkekirke.

Danmark 
I Danmark udbydes uddannelsen ved Aarhus Universitet og Københavns Universitet. Det teologiske studie i henholdsvis København og Aarhus er et ikke-konfessionelt studie, og alle uanset om man er troende eller ej, kan studere teologi på universitetet. Desuden kan man studere teologi ved Dansk Bibel-Institut i København, som tilbyder både en 3-årig og en 4-årig bachelor akkrediteret af Fjellhaug International University College i Oslo, og Menighedsfakultetet i Århus, som tilbyder en 4½-årig Bachelor of Theology (Honors) gennem University of South Africa i Pretoria. Disse uddannelsesinstitutioner blev oprettet som en protest imod den videnskabelige bibelkritik på Aarhus og Københavns Universitet.

Noter 

Kandidatgrader
Teologi
Videregående uddannelser i Danmark
Kandidater
Godsvogn

En godsvogn er en jernbanevogn til transport af genstande eller varer.

I jernbanens barndom var godsvogne typisk mindre, to-akslede vogne. Man skelnede mellem åbne og lukkede vogne. Senere er også udviklet mange forskellige specialvogne til transport af forskellige varetyper, f.eks. kølevogne til frostvarer, åbne vogne med sidestøtter til træstammer og flade vogne til containere. Oprindelig blev godsvognene fremført i samme tog som personvognene, men efterhånden gik man over til rene godstog, så passagererne ikke behøvede at vente, mens der blev udvekslet vogne undervejs.

For at skelne mellem forskellige vogne og deres egenskaber anvendes litra, (bogstavbetegnelser). Oprindeligt anvendtes nationale litra, men siden 1965 har været brugt et fælleseuropæisk system udviklet af det internationale jernbaneforbund, UIC.

Systemet består af et hovedlitra (skrevet med versal), som angiver hovedegenskaberne for vognen, efterfulgt af en række underlitra (skrevet med småt) angivende en række specifikke egenskaber. Tillige anvendes også et antal cifre i vognens nummer til at angive egenskaber. Disse vognnumre administreres ligeledes af UIC. Systemet blev som nævnt indført i 1965, men har siden været revideret i 1980, 1987 og senest 2003.

International anvendelse 
For bilateral udveksling af godsvogne er indgået RIV-overenskomsten, Rigolamento Internationale Veicoli, som sikrer, at vogne overholder visse standarder.

Fra 1950'erne og til 2002 havde en række vesteuropæiske lande tillige en aftale om at måtte anvende en pulje af vogne, som var de deres egne, RIV-EUROP-overenskomsten.

Typebetegnelser (UIC-norm) (fra 1987) 
I det 12-cifrede vognnummer angiver det 5. ciffer vogntypen ligesom det 1. bogstav i litraet. Efterhånden som der er udviklet nye vogntyper, har brugen af disse ændret sig, sådan at hvad der bliver betragtet som en standardvogn i dag, kunne være en specialvogn ved indførelsen af litraet.

Kursiv geschriebene Buchstaben sind Bauarten, die dieser Nummer angegliedert sind, aber nicht der Bezeichnung entsprechen.
 O angiver fladvogne med høje sidevægge.
 X angiver tjenestevogne

Nummerskema (UIC-norm) 

Et vognnummer er opbygget af 12 ciffre:
 1. og 2. ciffer angiver udvekslingsregime efter UIC-standard 438-2, bilag 1
 3. og 4. ciffer angiver numerisk standardkodning af jernbaner efter UIC-standard 920-1
 5. til 8. ciffer angiver numerisk standardkodning af godsvogne efter UIC-standard 438-2, bilag G
 9. til 11. ciffer er numerisk løbenummer
 12. ciffer er kontrolciffer.

Beregning af kontrolciffer 
De enkelte tal i vognnummeret ganges skiftevis med 2 og 1, hvorefter tværsummen beregnes. Herefter udregnes forskellen i tværsummen til nærmeste hele tiertal hvilket giver kontrolcifferet.

Mellem 11. og 12. ciffer i vognnummeret angives en bindestreg.

Eksempel:
Vognnummer 33 80 786 5 404
 3 3  8 0  7 8  6 5 4 0 4
 ganges med
 2 1  2 1  2 1  2 1 2 1 2
 Giver
 6 3 16 0 14 8 12 5 8 0 8 tværsum 53, næste 10ertal 60, kontrolciffer 7

UIC Norm 438-2 
Kendte litreringer for Godsvogne

Se også 
 Danske godsvogne
 Dansk jernbanearkiv

Jernbanevogne
Godstransport
Ahasverus

Ahasuerus eller Ahasverus (Hebraisk אֲחַשְׁוֵרוֹשׁ, Standard hebraisk Aḥašveroš, Tiberiansk hebraisk ʾĂḫašwērôš, ofte omskrevet som Achashverosh) er et navn som bruges flere gange i den hebraiske bibel og beslægtede legender og apokryfe skrifter. Navnet menes generelt at være ensbetydende med Xerxes, hvor de begge er kommet af det oprindelige persiske Khashayar-sha.

Ahasverus kan henvise til:
 Navnet på kongen af Persien i Esters bog. Han identificeres generelt som Xerxes 1. af Persien selvom flere alternative muligheder er foreslået. Den græske version af Esters bog omtaler ham som Artaxerxes 1. og Josefus mener  at han blandt grækerne var kendt under dette navn.
 Navnet på en konge af Persien i Ezras Bog. Den jødiske tradition betragter ham som den samme Ahasverus på ham fra Esters bog. Bibellærde fra det 19. århundrede har foreslået at han muligvis var Kambyses 2.
 Navnet på en af Nebukadnesars allierede i Tobits Bog. Han er identificeret som Kyaxares 1. af Meder. En traditionel katolsk betragtning er, at han er identisk med Ahasverus fra Daniels Bog.

 Det rigtige navn på Den Evige Jøde i nogle versioner af legenden.

Se også 
 Den Evige Jøde

Fodnoter

Eksterne henvisninger 
 The Wandering Jew  Curious Myths of the Middle Ages by Sabine Baring-Gould, M.A.

Hebraiske ord og vendinger
Unicykel

En unicykel eller ethjulet cykel er en cykel med kun ét hjul. De har traditionelt været brugt til artisteri, men unicykling er også en sportsgren med flere forskellige undergenrer hvor inspirationen er taget fra atletik, mountainbike, skateboarding, trial- og landevejscykling.

Blandt de anvendte undergenrer i sporten findes bl.a. freestyle, der en artistisk disciplin, hvor deltagerne cykler en rutine til musik og i kostume. Rutinen indeholder tricks, bevægelser og udstråling, hvor deltagerne bliver bedømt på deres niveau og performance.

Endvidere findes flatlan, der en disciplin hvor deltagerne konkurrerer om at udføre det sværeste og nyeste trick. Tricks som indgår i konkurrencen kan være kørsel på en vinklet cykel, dreje cyklen under et hop eller rotere 540°.

Til stadiondiscipliner bruges cykler med hjuldiametre på 20 eller 24 tommer. Disciplinerne kan f.eks. være
100, 400 eller 800 meter cykling, 50 meter med én fod, hop over 30 meter, kørsel uden pedalkraft eller stafetløb.

Eksterne henvisninger 

 DGI, Unicykling 
 Unicykling i Danmark

Cykelsportsgrene
Cykeltyper
Sveton

Sveton (Gaius Svetonius Tranquilius) (c. 70 e.Kr. – efter 130 e.Kr.) var en romersk embedsmand, sprogforsker og antikvar. Han er bedst kendt for sit værk Om Cæsarernes liv (De vita Caesarum). Sveton var af ridderstand og besad forskellige sekretærstillinger øverst i den kejserlige administration. Han var bl.a. en del af Plinius den Yngres stab i Pontus, da han var proconsul. Bortset fra få fragmenter fra hans omfangsrige forfatterskab er kun biografien om de tolv kejsere fra Julius Cæsar til Domitian bevaret.

Værket 
Svetons biografier om de tolv kejsere er opdelt tematisk, dvs. de består af afsnit, som beskriver kejserens dyder og laster, hans spise- og seksualvaner, hans humor osv., men modsat andre antikke forfattere som Plutark udleder Sveton ikke moraliserende konklusioner om kejserne. Beskrivelserne er heller ikke kronologiske, og de politiske aspekter er næsten helt fraværende i Svetons skildring. Det betyder, at de er en dårlig kilde til den tidlige kejsertids politiske historie, men en god mentalitetshistorisk kilde til den romerske overklasse.

Værket De vita Caesarum er næsten bevaret i sin helhed; kun de første dele om Julius Cæsars oprindelse og barndom mangler.

Eksterne link 
 The Lives of the Twelve Caesars at LacusCurtius (Original Latinsk tekst, samt engelsk oversættelse)

Historikere fra Romerriget
Eugenol

Eugenol er en organisk forbindelse, som består af guaiacol med en allylsubstituent. Eugenol er en klar til let gullig olieagtig væske, som kan ekstraheres fra visse æteriske olier, specielt fra nelliker, muskatnød og kanel. Den er kun meget lidt opløselig i vand, men letopløselig i organiske opløsningsmidler. Den har en behagelig krydret, nellikeagtig duft.

Brug
Eugenol bruges i parfume, æteriske olier, som smagsstof og som lokalbedøvelse og til desinficering. Det blev tidligere brugt til produktionen af isoeugenol som blev anvendt til fremstilling af vanillin, indtil man gik over til at fremstille vanillin af rester fra papirproduktion. Sammen med zinkoxid danner eugenol en slags cement som benyttes af tandlæger.

Eugenolderivater, eller mere generelt metoxyfenolderivater, bruges til parfumer og som smagsstoffer. De benyttes også til midler der tiltrækker insekter, i UV-absorberende midler og til lokaldesinfektion. De bruges også i produktionen af stabilisatorer og antioxidanter til plastic og gummi.

Toxicitet
En overdosis af eugenol kan give blod i urinen, diarre, krampeanfald, kvalme, bevidstløshed, sløvhed eller for hurtig hjerterytme.

Organisk kemi
Allergifremkaldende parfumestoffer
Aalborg Studenternes Idrætsforening

Aalborg Studenternes Idrætsforening (AASI) blev stiftet i forbindelse med grundlæggelsen af Aalborg Universitet. 

Klubben startede som en ren badmintonklub, men er siden hen vokset til udover badminton at omfatte aerobic, fodbold, håndbold, svømning og volleyball. De enkelte afdelinger i foreningen kører stort set som individuelle foreninger, men de er alle underlagt AASIs samlede bestyrelse, som udover en formand og kasserer består af en repræsentant fra hver afdeling. Desuden afholdes der traditionelt både en julefrokost og forårsfest på tværs af afdelingerne.

Underafdelinger 
AASI Aerobic
AASI Badminton
AASI Fodbold
AASI Håndbold
AASI Svømning
AASI Volley

Eksterne henvisninger 
AASIs hjemmeside 

Idrætsforeninger i Danmark
Studenternes Idrætsforening
AASI

AASI, akronymet kan henvise til følgende artikler:

 Aalborg Studenternes Idrætsforening – idrætsforening ved Aalborg Universitet.

 Advanced Aerodynamics and Structures Inc – tidliger amerikansk flyproducent.

 Automobile Association of Southern India – indisk interesseorganisation for bilejere.
Constance

Constance (1998) var den første pornofilm produceret af Zentropas pornofilmselskab Puzzy Power. Det var første gang nogensinde, et anerkendt mainstream-filmselskab åbent har produceret en regulær pornofilm.

Filmen er instrueret af Knud Vesterskov og handler om en ung kvinde, Constance (Anaïs), der indvies i seksualitetens mysterier af den erfarne Lola (Katja Kean). I Lolas hus møder hun husslaven Paw (Niels Dencker) og skovmanden Eg (Mark Duran). Handlingen fortælles i flashback via en rammestruktur med lyriske dagbogscitater og fortællerstemmer indtalt af Christiane Bjørg Nielsen og Hella Joof.

Både Constance og og efterfølgeren Pink Prison fik international opmærksomhed og blev de bedst solgte sexvideoer i Skandinavien. I 2001 blev Constance i USA nomineret til tre AVN Awards for Bedste Scenografi, Bedste Musik og Bedste Fotografering. Den 12. marts 2006 blev pornografien frigivet i Norge, efter en positiv kvalitativ vurdering af Constance og Pink Prison.

Eksterne henvisninger 
 Constance , officiel hjemmeside
 

Danske film fra 1998
Pornofilm fra Danmark